**Όμιλος Κλινικών**

* Μία εταιρεία παροχής υπηρεσιών υγείας λειτουργεί κλινικές σε διάφορες πόλεις.
  + Για κάθε κλινική, καταγράφουμε τον κωδικό, το όνομα, τη διεύθυνση (πόλη, οδό και αριθμό), τον αριθμό των ορόφων, τον αριθμό των δωματίων, τον αριθμό των εργαζομένων και τον αριθμό των ασθενών που βρίσκονται σε κάθε μία από αυτές.
* Κάθε κλινική οργανώνεται σε τμήματα.
  + Για κάθε τμήμα μιας κλινικής, καταγράφουμε το όνομά του και τον αριθμό των εργαζομένων σε αυτό.
* Οι εργαζόμενοι του κάθε τμήματος μπορεί να είναι γιατροί ή νοσηλευτές.
  + Για κάθε εργαζόμενο, καταγράφουμε το ονοματεπώνυμο (όνομα και επώνυμο), το φύλο, την ημερομηνία γέννησης, τη διεύθυνση (πόλη, οδό και αριθμό), τον αριθμό τηλεφώνου, το email, τον ΑΦΜ, τον ΑΜΚΑ, τον ΑΔΤ, τις ώρες που εργάζεται ανά εβδομάδα στην κλινική, τον μηνιαίο μισθό, την ημερομηνία πρόσληψης, τις ημέρες που απομένουν μέχρι να επιστρέψει από την άδεια του και την ειδικότητά του (αν είναι νοσηλευτής, έχει ειδικότητα νοσηλευτή και αν είναι γιατρός, την ιατρική ειδικότητά του).
* Δεν γίνεται να υπάρχει τμήμα χωρίς εργαζόμενο. Όλοι οι εργαζόμενοι υπάγονται σε κάποιο τμήμα.
* Κάθε κλινική έχει δωμάτια.
  + Για κάθε δωμάτιο καταγράφουμε τον αριθμό του, τον όροφο στον οποίο βρίσκεται, την χωρητικότητα, τον αριθμό των ασθενών που βρίσκονται σε αυτό και το κόστος διαμονής στο καθένα από αυτά.
* Κάθε δωμάτιο αναλαμβάνεται από τουλάχιστον έναν εργαζόμενο με ειδικότητα νοσηλευτή, ενώ ο ίδιος νοσηλευτής μπορεί να αναλαμβάνει πολλά δωμάτια.
* Η κλινική μπορεί να φιλοξενεί ασθενείς. Κάθε ασθενής φιλοξενείται σε κάποια κλινική.
  + Καταγράφουμε το ονοματεπώνυμο (όνομα και επώνυμο), το φύλο, την ημερομηνία γέννησης, τη διεύθυνση (πόλη, οδό και αριθμό), τον αριθμό τηλεφώνου, τον ΑΜΚΑ, τον ΑΔΤ, την ομάδα αίματος, τις ημερομηνίες εισαγωγής-εξιτηρίου, τον λόγο εισαγωγής, την ασφάλεια του ασθενή και τον τρέχοντα λογαριασμό του.
* Κάθε ασθενής πρέπει να βρίσκεται σε κάποιο δωμάτιο.
* Ένας ασθενής μπορεί να έχει επαφές έκτακτης ανάγκης. Αυτές αντιστοιχίζονται πάντα με κάποιον ασθενή.
  + Καταγράφουμε το ονοματεπώνυμο (όνομα και επώνυμο), τον αριθμό τηλεφώνου, και την σχέση της επαφής με τον ασθενή.
* Κάθε ασθενής έχει κάποιον υπεύθυνο (επιβλέποντα) γιατρό.
* Κάθε κλινική διατηρεί μία αποθήκη με φάρμακα. Όλα τα φάρμακα είναι αποθηκευμένα σε κάποια κλινική.
  + Καταγράφουμε την εμπορική ονομασία, το είδος, την δραστική ουσία, την ποσότητα που απομένει στην αποθήκη και την τιμή στην οποία αγοράστηκε.
* Οι γιατροί μπορούν να θεραπεύουν τους ασθενείς καταγράφοντας την διάγνωσή τους. Στην θεραπεία μπορεί να χρησιμοποιηθούν φάρμακα.
* Μία κλινική μπορεί να διαχειρίζεται ιατρικά μηχανήματα τα οποία χαρακτηρίζουμε ως εξοπλισμό. Κάθε τμήμα εξοπλισμού το διαχειρίζεται μία κλινική.
  + Καταγράφουμε το κωδικό όνομα του μηχανήματος, το είδος του, την κατάσταση και τις χρονικές περιόδους για τις οποίες είναι κατειλημμένο.
* Οι γιατροί μπορούν να ζητήσουν τη χρήση εξοπλισμού για συγκεκριμένο χρονικό διάστημα (από-μέχρι).